Beplan Jou Troue 8 Van 12 - Mooi Troues
Ons het verlede maand die sewende van ons twaalf maande trou beplanning aftiklys gedeel. Hierdie is maand agste van twaalf. Met ander woorde vyf maande voor jou troudag. Dit is die nodige informasie wat oor twaalf maande opgebreek sal word in kleiner stukkies, sodat dit nie so oorweldigend is om jou troue te beplan nie. Lees mooi deur elke een van die hoofpunte, om seker te maak wat jy moet doen. Om 'n troue te beplan is baie stresvol, veral as jy dit self beplan, maar Mooi Troues help jou om dit maklik en pynloos te doen. Klik hier om meer advies artikels te lees.
Dit is nou die tyd wanneer jy jou skryfbehoeftes vir jou troue wil begin finaliseer. Dit sluit in jou spyskaarte, sitplek kaartjies, naam kaartjies, rigting aanwysing borde en baie ander skryfbehoeftes ontwerpe wat jy kan kry vanaf verskillende professionele skryfbehoeftes ontwerpers.
Skryfbehoefte ontwerpers is baie besig in die trou seisoen, so maak seker jy bevestig jou skryfbehoeftes ontwerper so gou moontlik, om seker te maak jy bevestig die persoon wat jy graag wil gebruik.
Daar is baie verskillende elemente waaraan jy moet dink soos die uitleg, kleurskema, illustrasies en die inligting op jou ontwerpe. Wanneer jy jou spyskaart laat ontwerp, maak seker jou spyskaart is gefinaliseer by jou spyseniers en maak ook seker oor die spelling van die disse.
Wanneer jy jou skryfbehoeftes se proef afteken, maak seker jy lees alles mooi deur en maak seker alles is reg gespel.
Klik hier om Mooi Troues se verkose skryfbehoefte verskaffers te sien.
Teen die tyd moes jy nou al jou disse geproe het en al die bykomstighede wat daarmee gepaard gaan. Dit is nou die beste tyd om jou spyskaart te finaliseer met jou spysenier.
PASPOORTE EN VISA'S
Maak seker jou paspoort is nog geldig en indien nie, is dit nou die perfekte tyd om aansoek te doen vir 'n nuwe paspoort. Jy wil nie stres of jou paspoort betyds gaan kom of nie, so doen eerder vroegtydig aansoek.
As jy oorsee gaan vir wittebrood of trou, maak seker jy weet alles oor die VISA aansoek proses en wat presies jy benodig om aansoek te doen. Kry solank alles bymekaar en maak seker jy doen aansoek vroegtydig.
Jy het moontlik teen die tyd al 'n goeie idee van watter tiepe troukoek jy soek en wie jy graag wil gebruik vir julle troukoek. As jy nog nie koeke gekyk en geproe het by verskillende koekmakers nie is dit nou die tyd wat jy dit moet doen. Maak seker jy kies 'n koekmaker wat voldoen aan julle smaak en ontwerp. Begin om jou koek keuse en koekmaker te finaliseer.